MTC บวก 5% โบรกฯวางเป้า 52 บ. ชี้กำไรไตรมาส 1 โตแกร่ง-ราคาลงสะท้อนปัจจัยลบไปแล้ว
MTC บวก 5% โบรกฯวางเป้า 52 บ. ชี้กำไรไตรมาส 1 โตแกร่ง-ราคาลงสะท้อนปัจจัยลบไปแล้ว ล่าสุดอยู่ที่ 44 บาท บวก 2.25 บาท หรือ 5.39% มูลค่าซื้อขาย 296.21 ล้านบาท
MTC บวก 5% โบรกฯวางเป้า 52 บ. ชี้กำไรไตรมาส 1 โตแกร่ง-ราคาลงสะท้อนปัจจัยลบไปแล้ว ล่าสุดอยู่ที่ 44 บาท บวก 2.25 บาท หรือ 5.39% มูลค่าซื้อขาย 296.21 ล้านบาท
17 เม.ย. 2563

ผู้สื่อข่าวรายงานว่า ราคาหุ้น บริษัท เมืองไทย แคปปิตอล จำกัด (มหาชน) หรือ MTC ล่าสุด ณ เวลา 10.36 น. อยู่ที่ 44 บาท บวก 2.25 บาท หรือ 5.39% สูงสุดที่ 44.25 บาท ต่ำสุดที่ 43.50 บาท ด้วยมูลค่าซื้อขาย 296.21 ล้านบาท

ทั้งนี้ บล.เคทีบี (ประเทศไทย) ระบุในบทวิเคราะห์ แนะนำ “ซื้อ” ราคาเป้าหมาย 52 บาท โดยมีมุมมองเป็นกลางต่อการประชุม โดยบริษัทจะได้รับผลกระทบเชิงลบเล็กน้อยที่ (ประมาณ 29 ล้านบาท) จากมาตรการปรับลดดอกเบี้ย (จาก 25% เป็น 22%) สำหรับลูกหนี้ชั้นดีทุกรายของ unsecured loans อย่างไรก็ตามบริษัทจะมีต้นทุนทางการเงินลดลง 14 ล้านบาทต่อปี จากมาตรการกู้ Softloan ธนาคารออมสินที่อัตราดอกเบี้ย 2%
สำหรับกำไรสุทธิไตรมาส 1/63 คาดว่ายังเติบโตดีที่ 1.2 พันล้านบาท เพิ่มขึ้น 16% เมื่อเทียบจากปีก่อน และเพิ่มขึ้น 3% เมื่อเทียบจากไตรมาสก่อน จากสินเชื่อขยายตัว 24% เมื่อเทียบจากปีก่อน (ยังไม่ได้รับผลกระทบ COVID-19) ดังนั้นยังคงกำไรสุทธิปี 2563 ที่ 4.55 พันล้านบาท เพิ่มขึ้น 7% เมื่อเทียบจากปีก่อน
ขณะที่ราคาหุ้นปัจจุบันปรับตัวลง และ Underperform SET -26% ในช่วง 1 เดือนที่ผ่านมา จากความกังวลต่อเศรษฐกิจที่ชะลอตัวจาก COVID-19  อย่างไรก็ตามราคาปัจจุบันเทรดที่เพียง PBV ที่ 4.5 เท่า (-2.5SD) ซึ่งคาดว่าได้สะท้อนปัจจัยลบไปแล้ว ในขณะที่ผลการดำเนินงานในระยะยาวจะยังคงเติบโตดี คิดกำไรสุทธิปี 2562-2564 เพิ่มขึ้นเฉลี่ 13% CAGR และ ROAE ในระยะยาวที่สูง 25%